**Heves, Nógrád és Jász-Nagykun-Szolnok Megye**

**2014 évi nappali, egyéni tájékozódási futó bajnoksága**

Gyöngyöstarján, 2014. október 19.

**VERSENYÉRTESÍTŐ**

**A VERSENY MEGHATÁROZÁSA:**

Egyfordulós, nappali, normáltávú egyéni verseny, regionális rangsoroló futam.

**http://gytk.hu/kepek/Gyongy.jpgRENDEZŐ:**

a Gyöngyösi Tájfutó Klub

Versenyelnök: dr. Mohácsy Tamás

Titkár: Dékány Andrea

Pályakitűző: Pintér Ábel

Ellenőrzőbíró: Tóth Máté

Rajt: Balogh József

Cél: dr. Mohácsy Tamás

Felvezetés koordinátor: Füleki Dániel

SportIdent: Tóth Máté

Jelentkezés: Újvári Györgyi

**VERSENYKÖZPONT (VK):**

Gyöngyöstarján, Sósirét (Borhy-kastély) (47° 50' 37"N, 19° 51' 30"E)

( <https://www.google.hu/maps/@47.8440784,19.8594113,17z> )

Megközelítés gépkocsival:

Gyöngyöst Gyöngyöspata felé gépkocsival elhagyva, a lakott település vége táblától kb 1,2 km-re leágazás jobbra, a Vakond Kft. Kőbánya felé. A helyenként gyengébb minőségű aszfaltút elkerüli Gyöngyöstarján települést. A Sósirétet Gyöngyöstarjánnal összekötő aszfaltozott útra a falu északi határában, a temetőnél egy jobb kanyarral lehet ráfordulni, melyen kb 3 km múlva érhető el végig egyenesen haladva a parkoló.

Pásztó felől a Szurdokpüspöki-Gyöngyöspata-Gyöngyös útról Gyöngyöstarján felé lekanyarodva. Az első elágazásban a falu felé kanyarodva a Dobó utcán szinte végig egyenesen haladva közelíthető meg a templom.

A települést a fő bekötőúton megközelítve a Hősök utcán leereszkedve a buszmegállónál jobbra fordulva, a patakon áthaladva, majd a bolt után rögtön balra kanyarodva érhető el a templom.

A templomot keleti irányban elhagyva 100 m megtétele után balra kell kanyarodni a Petőfi útra, mely irányt az Oktatóház tábla is mutat, ezen érhető el a faluból kihaladva a temető, majd tovább egyenesen, letérés nélkül kb 3 km-t követően a parkoló.

Tömegközlekedéssel:

A Gyöngyös, autóbusz pályaudvarról 8.55-kor induló, Gyöngyöstarjánba közlekedő járatot ajánljuk, melyről 9.10 perckor a település északi határához közel, a Petőfi Sándor utcában lehet leszállni. Az utca vonalát észak felé követve, a temető mellett a falut elhagyva kb 3,5 km könnyed sétával érhető el a VK (az útról nem szabad lekanyarodni).

A versenyre szállítást a rendezőség nem szervez!

**PARKOLÁS:**

A cél területe magánterület, kérjük a parkoltatást végző személyzet utasításainak betartását!

Parkoló – VK távolsága: 50 – max 500 m

**JELENTKEZÉS:**

10.30-ig a Versenyközpontban.

A jelentkezés során (a részvételi költség rendezését követően) a csapatvezetők megkapják egyesületük versenyanyagát.

Felhívjuk a figyelmet, hogy utólagos módosításra, helyszíni nevezésre csak a rajtlistában található üres helyek erejéig van lehetőség, ezekért pótdíjat a rendezőség nem számol fel.

A rendezőségtől bérelt dugóka bérleti díja 200 Ft/fő (a 14, vagy ennél fiatalabb kategóriák számára ingyenes)

**TÁVOLSÁGOK:**

Parkoló – VK: 50- max 500 m

VK – Cél: 0 m

Cél – Rajt: 1400 m / 100 m szintemelkedés (kék-fehér színű szalagozáson)

**NULLIDŐ:**

Tervezett ideje 11 óra

**VERSENYIDŐ:**

Normáltávnak megfelelően 180 perc.

**TÉRKÉP:**

2011-2014 közt, IOF normák szerint helyesbítve és felülvizsgálva, minden kategória számára 1:10 000 méretarányú és 5 m alapszintközű.

A térkép előállítása digitális nyomdában, 120 g/m2 tömegű Pretex papírra történt (tehát vízálló, így a rajtban fólia nem lesz), mérete egységesen 210 x 305 mm.


**TEREP:**

A Mátrára jellemző, rendkívül jól futható szálerdő, néhol laposabb domborzati formákkal, olykor meredekebb völgyekkel, hegyoldalakkal. A pályák kismértékben érintenek bozótosabb területeket, gallyazásokat, minimálisan felnőtt vegetációkat. A terepen a Mátrához mérten kevés, illetve átlagos mennyiségű a kőmező.

A területen erdőművelés folyik, ennek jelei tapasztalhatóak a terepen: igen nagy területű irtások, korábbi irtások helyén megerősödött áthatolhatatlan bozót (lásd a következő bekezdést!), rövid idő alatt keletkezhetnek, vagy tűnhetnek el fakihordó utak.

**TILTOTT TERÜLETEK:**

A terepen az aktív erdőművelés eredményeként irtások, fiatalosok nagy területen találhatóak, a területgazda a versenyrendezést csak úgy engedélyezte, hogy ezen részekre tilos a belépés. Ezek a területek a térképen ISOM 709 jellel tiltott területként jelennek meg.



Ezért véletlenszerűen ellenőrizni fogjuk az ezen területekre való belépést, illetve áthaladást, az ezt megszegő versenyzőket a versenyből kizárjuk, az anyagi jellegű követeléseket a versenyzőre terheljük. A versenyre jelentkező versenyző nevezésével ezen szabály elfogadását is jelzi. **Kérjük a csapatvezetőket, hívják fel erre klubtársaik figyelmét!**

Továbbá a legtöbb pályában a tiltott területek útvonalválasztási feladatot generálnak, ezért is kérjük a versenyzőket a szabályos versenyzésre!

A tiltott területeken keresztben átvezető, azokat egymástól elválasztó utak, ösvények, erdősávok azonban nem számítanak tiltottaknak (ennek megfelelően lesz a térképen is jelölve), így ezeken haladni szabad, ezekről lelépni viszont NEM!

**RAJTOLTATÁS MÓDJA:**

A rajtkordonba a rajtidő előtt 3 perccel kell belépni (a rajtóra a belépés idejét mutatja). A kordonok közt ne feledkezzetek meg a törlésről és az ellenőrzésről!

A térkép az utolsó boxba lépve elvehető és egy percig nézhető, majd rajt!

**PONTMEGNEVEZÉS (SZIMBOL):**

A térképen található, de a rajtkordon előtt pótszimbol is felvehető, a rögzítéshez átlátszó ragasztószalagot, ollót biztosítunk.

**A PONTÉRINTÉS IGAZOLÁSA:**

SportIdent elektronikus időmérő rendszerrel (bérleti díja 200 Ft/fő a 16-os kategóriákban, illetve attól fentebb). Az ellenőrzőpontokon az állványon hagyományos lyukasztó is található, mellyel akkor kell a térkép szélére lyukasztani, ha a SportIdent rendszer nem működne. Ennek tényét ekkor a VK-ban közölni kell!

A versenyt feladni kényszerülő versenyzők is kötelesek a VK-ban lejelentkezni!

**KATEGÓRIA-ÖSSZEVONÁSOK:**

N21Br -> N21B

N45B  -> N35B

N55B  -> N35B

F21Br -> F21B

F65B ->  F55B

N15-18, N18B, NF20B kategóriák nem kerülnek megrendezésre

Akinek nem felel meg az a kategória, amibe jelen állás szerint került, az jelezze mielőbb, ugyanis a megmaradt kategóriákba csak az üres helyek erejéig tudunk nevezést fogadni, a térképek darabszámai pedig már el lettek küldve a nyomdának, azon változtatni már nem áll módunkban!

**EREDMÉNYHIRDETÉS:**

Várhatóan 15 órakor a VK területén, de amennyiben az eredmények lehetővé teszik, korábban elkezdjük (a hangos tájékoztatásban közölve). Kérjük, tiszteljétek meg jelenlétetekkel sporttársaitokat!

Eredményközlés hangosításon keresztül folyamatosan, illetve időszakosan frissítve papír alapon a VK területén.

A győztesek elnyerik Nógrád, Heves, illetve Jász-Nagykun-Szolnok megye normáltávú bajnoka címét. A megyénkénti díjazásról a megyei szövetségek gondoskodnak!

A végeredmények az alábbi honlapcímen érhetőek majd el a versenyt követő naptól:

<http://mtfsz.hu/megjelenites/versenynaptar/showevent.php?event=5733>

**EGYÉB:**

A versenyterületre kutyák nem vihetők ki, és a Versenyközpont területén is kérjük pórázon tartani őket!

A cél közelében található romos istállóba bemenni **életveszélyes és tilos**!

**Gyermekverseny** a cél közelében lesz, 11.30 kezdettel, további információ a hangos tájékoztatásban.

A F/N 18B, 21B, 35B pályák tartalmaznak egy, nemenként megegyező átmenetet, melynek női, illetve férfi győztesét egy-egy üveg **pezsgővel jutalmazzuk**! Ezen átmenet látható az utolsó oszlopban (zárójelben a kezdőpont dobozának kódja).

A rendezőség igyekszik figyelemmel követni az átmenetek leggyorsabb teljesítőjének kilétét és a teljesítés idejét, de amennyiben jobb idővel rendelkeztek a hangosbemondóban hallhatótól, eredménycetlitekkel keressétek fel a rendezői sátrat!

Lásd a pályaadatok közt!

A versenyen mindenki **saját felelősségére** vesz részt!

**PÁLYAADATOK:**

|  |  |  |  |  |
| --- | --- | --- | --- | --- |
|  | táv [km] | szint [m] | ellenőrzőpont | pezsgős átmenet |
| F10D | 2,6/4,1 | 75/110 | 6 |  |
| F12D | 2,6/4,1 | 75/110 | 6 |  |
| F12C | 3,5 | 110 | 8 |  |
| F14B | 4,2 | 110 | 13 |  |
| F15-18C | 4,3 | 170 | 8 |  |
| F16B | 7 | 275 | 15 |  |
| F18B | 7,8 | 290 | 18 | 6-7 (150) |
| F21B | 9,4 | 330 | 20 | 6-7 (150) |
| F35B | 7,8 | 290 | 18 | 6-7 (150) |
| F45B | 5,8 | 190 | 13 |  |
| F55B | 4,7 | 170 | 14 |  |
|  |  |  |  |  |
| N10D | 2,6/4,1 | 75/110 | 6 |  |
| N12D | 2,6/4,1 | 75/110 | 6 |  |
| N12C | 3,0 | 110 | 7 |  |
| N14B | 3,6 | 120 | 11 |  |
| N15-18C | 3,5 | 110 | 8 |  |
| N16B | 4,2 | 110 | 13 |  |
| N18B | 5,8 | 190 | 13 | 8-9 (160) |
| N21B | 6,8 | 250 | 15 | 9-10 (160) |
| N35B | 5,8 | 190 | 13 | 8-9 (160) |
|  |  |  |  |  |
| NyK | 3,0 | 110 | 7 |  |
| NyT | 4,0 | 130 | 10 |  |

***Eredményes versenyzést kíván a rendezőség!***